Для кожнай каманды было важным не толькі правільна расшыфраваць заданні і адказаць на пытанні арбітраў, але і хутка перамяшчацца паміж аб’ектамі. Пераможцамі сталі самыя разумныя і хуткія. На гэты раз уладальнікам памятнай статуэткі і спецыяльнага прыза стала каманда “Краязнаўцы” сярэдняй школы № 1 Навагрудка, другое месца заняла каманда сярэдняй школы № 7, у тройку лепшых увайшла і каманда гімназіі № 1 раённага цэнтра.